— Зараз педагагічны калектыў нашай школы складаецца з 46 чалавек, а трэба, каб было на некалькі педагогаў больш. Праўда, не ўсе настаўнікі нам неабходны на пастаянную работу, ёсць пасады, з якіх настаўніцы пайшлі ў дэкрэтны водпуск, таму шукаем педагогаў на замену. А шукаем так: выязджаем у Беларускі дзяржаўны педагагічны ўніверсітэт і ў Баранавіцкі ўніверсітэт. Прычым едзем не адны, а з калегамі з усяго раёна. Такія паездкі ўжо не першы год арганізоўвае раённы аддзел адукацыі, спорту і турызму.